شانلی اورفادا ۱۲ مین ایللیک تاریخی ایله "تاریخین صیفیر نقطه‌سی" اولاراق تاننیملانان گؤبکلی‌تپه ایلین ۱۰ آیین‌دا تخمیناً ۴۶۰ مین نفر طرفین‌دن گزیلدی.
بو رقم ایندیه دک ان یوکسک رقم اولاراق ثبت ائدیلدی.
کشف ائدیلدیگی گوندن توریستلرین دقتینی چکه‌ن گؤبکلی‌تپه هر ایل مینلرجه یئرلی و خاریجی قوناغی قبول ائتمه‌یه داوام ائدیر.
مدنیت و توریزم مودورو آیدین آسلان بو ایلین ۱۰ آیین‌دا گؤبکلی تپه‌یه گلن قوناق ساییسینین تخمیناً ۴۶۰ مین نفر اولدوغونو بیلدیردی.
ایلین سونونا ایکی آی قالدیغی گؤبکلی‌تپه‌یه هله ده بؤیوک ماراق اولدوغونو ایفاده ائد‌ن آسلان بو بیلگیلری پایلاشدی:
«۲۰۲۱.جی ایلین ۱۰ آیین‌دا قوناقلارین ساییسی «گؤبکلی‌تپه ایلی» اعلان ائدیله‌ن ۲۰۱۹.جو ایلین ۱۲ آیین‌دا گلن قوناق ساییسین‌دان چوخدور. بو رقملر بیزه بؤیوک اومود وئردی. بو بیزه گلن ایللرده گؤبکلی‌تپه‌یه گلنلرین ساییسینین راحاتلیقلا ۱-۱،۵ میلیونا چاتا بیله‌جگینی گؤستریر».
آسلان، شهره ایلین ۱۲ آیین‌دا توریست گلدیگینیه دقت چکدی.
